CELEX: 62021TN0164
Language: bg
Date: 2021-03-26 00:00:00
Title: Дело T-164/21: Жалба, подадена на 26 март 2021 г. — QM/Европол

17.5.2021   
            
            
               BG
            
            
               Официален вестник на Европейския съюз
            
            
               C 189/21
            
         
      Жалба, подадена на 26 март 2021 г. — QM/Европол
      (Дело T-164/21)
      (2021/C 189/24)
      Език на производството: френски
      
         Страни
      
      
         Жалбоподател: QM (представител: N. de Montigny, адвокат)
      
         Ответник: Европейска полицейска служба (Европол)
      
         Искания
      
      Жалбоподателят моли Общия съд:
      
                  —
               
               
                  да отмени решението от 27 май 2020 г. да не бъде удължен договорът на жалбоподателя чрез преобразуването му в договор за неопределено време,
               
            
                  —
               
               
                  да отмени, доколкото е необходимо, решението от 18 декември 2020 г., тъй като добавя нови мотиви,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква пет основания в подкрепа на жалбата.
      
                  1.
               
               
                  Първо основание: грешка, допусната от органа, оправомощен да сключва договори за назначаване (наричан по-нататък „ООСД“), при прилагане на критериите за оценка на кандидата за подновяване на договора и по-специално при тълкуване на понятието „бъдещи предвидими нужди“, които не са били решени, нито дори установени при приемане на решението.
               
            
                  2.
               
               
                  Второ основание: нарушение на правото на ефективно изслушване преди приемане на увреждащото решение.
               
            
                  3.
               
               
                  Трето основание: нарушение на задължението за добра администрация и на легитимното право на жалбоподателя да бъде оценен въз основа на компетенциите, които са били определени като необходими за службата. Жалбоподателят критикува решенето, като изтъква че то е прието въз основа на предразсъдъци и страхове, без да се извърши реална преценка на неговите умения и способности.
               
            
                  4.
               
               
                  Четвърто основание: явна грешка в преценката, допусната от ООСД при оценка на профила и уменията на жалбоподателя.
               
            
                  5.
               
               
                  Пето основание: злоупотреба с права и нарушение на задължението за полагане на грижа.